Txirritaren bustoa Ereñotzun

Txirritaren bustoa harrizko eskultura bat da Ereñotzuko Latze-Zar baserria zegoen tokian jarrita dagoena, Txirrita bertsolari ospetsua baserri hartan jaio baitzen 1860.urtean.

Jose Manuel Lujanbio Retegi, Txirrita, Ereñotzun jaio zen , Latze baserrian. Oso txikia zela Errenteria bizitzera joan zen familia, baserriko lurretan egur- eta ozpin-fabrika bat eraiki zuten eta. Baina Txirritak beti mantendu zuen lotura berezia Ereñotzu eta ereñozuarrekin. Izan ere, hamalau urte zituela plaza agerikoan kantatu zuen lehen aldiz, Ereñotzuko San Antonio ermitaren aurrean. Bertsolariak aipatu fabrika eraikitzen ari zen hargin andaluzari jarri zizkion bertsoak oso ezagunak dira. 

Txirritaren jaiotetxearen jatorrizko lursaila Ereñotzutik pasatzen den errepidearen bestaldean dago, pista batean aurrera eginda ehun metro eskasera, Usoko errekaren ondoan, Txirrita irudikatzen duen harrizko bustoak seinalatua. Gaur egun baserri zaharraren paretak dira gelditzen diren aztarna bakarrak.

Erreferentziak

Kanpo estekak 

Kanpoko eskulturak
Hernaniko auzoak
Txirrita